Johannes Keplers første større astronomiske værk, ''[[Mysterium Cosmographicum]]'' ("Det Kosmografiske Mysterium"), blev først udgivet som forsvar for det kopernikanske system. Kepler hævdede at have haft en åbenbaring 19. juli 1595, mens han underviste i Graz og demonstrerede [[Saturn (planet)|Saturn]] og [[Jupiter (planet)|Jupiters]] [[konjunktion (astronomi)|konjunktion]] i [[dyrekredsen]]; han indså, at [[regulær polygon|regulære polygoner]] har en [[indskreven cirkel|indskreven]] og en [[omskreven cirkel]] i bestemte forhold, hvilket han mente kunne være universets geometriske basis. Efter ikke at have kunnet finde et unikt arrangement af polygoner, som passede ind i kendte astronomiske observationer (selv med ekstra planeter føjet til systemet), begyndte Kepler at eksperimentere med tredimensionelle [[polyeder|polyedre]]. Han fandt frem til, at hvert af de fem [[platonisk legeme|platoniske legemer]] unikt kunne indskrives og omskrives af sfæriske [[himmelsk sfære|kugler]]; at lægge disse legemer, hver indkapslet i en sfære, inde i hinanden ville give seks lag, hvilket svarede til de seks kendte planeter — [[Merkur (planet)|Merkur]], [[Venus (planet)|Venus]], [[Jorden]], [[Mars (planet)|Mars]], [[Jupiter (planet)|Jupiter]] og [[Saturn (planet)|Saturn]]. Ved at ordne legemerne korrekt — [[oktaeder]], [[ikosaeder]], [[dodekaeder]], [[tetraeder]], [[terning]] — fandt Kepler, at sfærerne kunne placeres i intervaller, der (indenfor de begrænsninger for nøjagtighed som datidens astronomiske observationer havde) svarede til de relative størrelser på hver planets vej, forudsat at planeterne kredsede om Solen. Kepler fandt også en formel som omhandlede størrelsen på hver planets kugle relativt til længden på dens [[omløbstid]]: fra inderste til yderste planeter er forholdet af stigning i omløbstid det dobbelte af forskellen i kugleradius. Kepler afviste dog senere denne formel, fordi den ikke var præcis nok.<ref>Caspar, ''Kepler'', s. 60–65; se også: Barker and Goldstein, "Theological Foundations of Kepler's Astronomy."</ref>
Walhalla